Aarhuus Stifts-Tidende, 1847-06-16
Der ere kun faa af vore Kjøbstæder, der i saa Henseende følge Hovedstadens og andre store Stæders Exempel ved at fremhæve og anerkjende de dygtige og dannede Mænd, uanseet til hvilken Stand de høre, og allermindst finde vi det i vor By. Jmedens man dømmer ilde om den existerende Rangsforskjel, opretholdes og hævdes her en Standsforskjel, der afgjort afstedkommer Misnøie og forhindrer al Sammenhold, Enighed og Samdrægtighed naar det gjælder om et eller andet almeennyttigt Foretagende. Vi have aldrig kunnet tilbageholde vort Smiil, naar vi i Hovedstaden, ved hvert andet Ord høre en Kjøbmand, der handler i det Større, benævnes Hr. Grosserer! – Hvorledes befinder Hr. Grossereren sig, vil Hr. Grossereren o.s.v." og naar vi høre hans Kone kaldes Frue". Den tydske Soldats Ord: "mein Weib ist Gott verdamme mich auch Frauk, falder os da altid vilkaarligen ind. Men det er slet ikke bedre i denne Retning hos os, naar vi høre de Handlende i Kjøbstæderne altid tituleres Hr. Kjøbmand, og vi da see, med hvilken gewichtig Mine denne Titel som oftest modtages. Vi ville ingenlunde paastaae, at Mange af de Handlende ufortjent betilles Kjøbmænd de have jo taget Borgerskab derpaa, – og det tilkommer dem altsaa med Rette; men hvad vi ville paatale, det er, at denne respectable Stand ikke skal staae høiere end de øvrige ligesaa respectable Stænder. Rigdom og Formue have altid og ville altid udøve en mægtig Indflydelse i Verden; de kunne betvinge Alt, og hos den rige Mand bliver der altid seet igjennem Fingrene, selv om hans Færd ikke altid er den honetteste eller ædleste, ligesom man hos ham overseer, hvad der hos Andre, af Lykken mindre Begunstigede, bliver paatalt og strængeligen bedømt. En Kjøbmand, om end uden Kundskaber og uden Verden, viser dog altid, saalænge han er i Virksomhed, en ydre Glands, der lader Menigmand slutte til en solid Velstand; men selv i virkelig Besiddelse af en saadan, staaer han dog ofte langt under Folk af de øvrige Stænder. Som oftest see vi den i Sandhed saavel i Aand som Kundskaber indskrænkede Kjøbmand bogstaveligen ved umotiverede Handlinger sove sig til Formue, imedens den aandsbegavede, dispositionskraftige og dristige Kjøbmand maa bukke under. Det er altsaa ingenlunde Besiddelse af Rigdom, der altid stadfæster Mandens Dygtighed, og der er saaledes slet ingen Grund forhaanden, hvorfor denne Stand hæver sig over de andre Stænder og navnligen over Haandværks standen. Jmidlertid see vi denne sidstnævnte Stand, ved enhver Leilighed, tilsidesat og det endog i den Grad, at naar ikke Familieforhold i et meget enkelt Tilfælde have foranlediget det Modsatte, saa ere Haandværkerne aldeles udelukkede fra de saakaldte bedre Selskaber. Vi see derimod Bønders og Haandværkeres Sønner, der, efter at have tilbragt 56 Aar som Dreng og nogle Aar som Handelsbetjent i en Boutik, blive Kjøbmænd, strax paa denne blotte Benævnelse at finde Adgang i alle Selskaber og Foreninger, uden som oftest at være i Besiddelse af anden Dannelse end den, der kan falde af i en Boutik, og som vi ikke nærmere ville betegne. Det er langt fra os at ville kaste Skygge paa nogen enkelt Stand; tvertimod er det den oprigtige Følelse og det inderlige Ønske at lade Enhver i sin Stilling nyde den ham tilkommende Agtelse og Anerkjendelse, der lader os aabent udtale vor Mening, og vi spørge derfor, Af hvilken Grund skal den ene borgerlige Stand udelukkes eller tilsidesættes for den Anden, Oplysningen skal udgaae fra de Mænd og de Stænder, der staae høiere i Dannelse, og den skal udbredes, ikke i Ord og Tale, men i Gierningen! Vilman altsaa sige os, at Haandværkstanden staaer saalangt tilbage i Dannelse, at man ikke kan omgaaes den, ja at man maa være undseelig ved at være i Selskab med dens Medlemmer, da have vi Svaret paa rede Haand: Nu, saa lad Eders Lys skinne forden, drag den op til Eders ophøiede Standpunkt ved at komme den imøde med oprigtig Velvillie og ved at meddele den noget af Eders Dannelse; da udbrede J.i Sandhed Oplysning, da vise J, at det er Eders sande Mening at ville gjøre det, og da ville J give Folk Troen ihænde, at det er Eder om at gjøre, at Standsforskjel ophører.